
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση αποφάσεως για συγκρότηση του Υπηρεσιακού Συμ¬ 
βουλίου του Υπουργείου Εξωτερικών. 1 

Καθορισμός προϋποθέσεων, όρων και ύψους χορήγησης δανείων 
στους φορτοεκφορτωτές λιμένων και ξηράς της χώρας, μέσω 
των συνδικαλιστικών οργανώσεων αυτών, από τον ΛΠΦΛ για 


την αγορά μηχανικών μέσων φορτοεκφορτώσεων. 2 

Κατανομή θέσεων ιατρών στις Ιαματικές Πηγές της χώρας και δια¬ 
δικασία πλήρωσης αυτών.'. 3 

Θέματα και τομείς μετεκπαίδευσης γιατρών ΕΣΥ για την ειδικό¬ 
τητα της Πλαστικής Χειρουργικής. 4 

Χορήγηση άδειας ασκήσεως επαγγέλματος Κοινωνικού Λειτουργού 
στην Ζαρμπή Ελένη του Νικολάου. 5 

Χορήγηση άδειας ασκήσεως επαγγέλματος Κοινωνικού Λειτουργού 
στην Κουτσιά Ηλιάνα του Κων/νου. 6 

Κατάργηση της μεταλλειοκτησίας επί της Ο.Π. 2 μεταλλείου Νο¬ 
μού Λέσβου. 7 

Σύσταση Οργανισμού Εσωτερικής Υπηρεσίας της Κοινότητας Πε- 
ρατάτων Ν. Κεφαλληνίας. 8 

Σύσταση νομικού προσώπου Κοινότητας Ζεμενού Ν, Κορινθίας με 
την επωνυμία Σχολική Επιτροπή Δημοτικού Σχολείου Ζεμενού 9 

Έγκριση του αριθμ. 20/90 Ειδικού Κανονισμού Λιμένα Μύρινας 
Λήμνου .10 

Διαπίστωση αριθμού εργαζομένων στο Δασαρχείο Σιδηροκάστρου 
των οποίων οι συμβάσεις εργασίας παρατάθηκαν μέχρι 
31,5.1990 . 11 

Σύσταση ίδιου Νομικού Προσώπου στην Κοινότητα Διακοπίου Ν. 
Φθιώτιδας με την επωνυμία «Σχολική Επιτροπή Δημοτικού 
Σχολείου Διακοπίου».12 

Σύσταση ίδιου Νομικού Προσώπου στην Κοινότητα Επταλόφου Ν. 
Φθιώτιδας με την επωνυμία «Σχολική Επιτροπή Δημοτικού 
Σχολείου Επταλόφου».13 

Σύσταση ίδιου Νομικού Προσώπου στην Κοινότητα Επταλόφου Ν. 
Φθιώτιδας με την επωνυμία «Σχολική Επιτροπή Νηπιαγωγείου 
Επταλόφου». . 14 


Διορθώσεις Σφαλμάτων 

Διόρθωση σφάλματος στην 70262/124/24.2.1989 απόφαση,του 
Υπουργού Γεωργίας.15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Π16α-6762/ΑΣ 3542 (1) 

Τροποποίηση αποφάσεως για συγκρότηση του Υπηρεσιακού Συμβου¬ 
λίου του Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Την με αριθ. 010/910/12.10.1982 Κοινή Απόφαση των 
Υπουργών Προεδρίας της Κυβερνήσεως και Εξωτερικών για σύσταση 
Υπηρεσιακών Συμβουλίων Υπουργείου Εξωτερικών (ΦΕΚ 829/Β - / 
22.10.82). 

2. Την με αρ. Π161-1898/ΑΣ 981/6.2.90 (ΦΕΚ 83/Β'/9.2.90) 
Απόφαση του Υπουργού Εξωτερικών «Συγκρότηση του Υπηρεσιακού 
Συμβουλίου του Υπουργείου Εξωτερικών όπως αυτή διορθώθηκε (ΦΕΚ 
135/Β'/6.3.90). 

3. Την τοποθέτηση του Ελευθερίου Καραγιάννη, Πληρεξουσίου 
Υπουργού Β’ τάξεως, σε θέση της Εξωτερικής Υπηρεσίας, αποφασί¬ 
ζουμε: 

Ορίζουμε εισηγητή του Υπηρεσιακού Συμβουλίου τον Δημοσθένη 
Κωνσταντίνου, Πληρεξούσιο Υπουργό Β' τάξεως, με αναπληρωτή του 
τον Αλκιβιάδη Καρόκη, πληρεξούσιο Υπουργό Β' τάξεως. 

Η θητεία των ανωτέρω λήγει την 31.12.1991. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

. Αθήνα, 15 Μαΐου 1990 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ. 13823 (2) 

Καθορισμός προϋποθέσεων, όρων και ύψους χορήγησης δανείων στους 
φορτοεκφορτωτές λιμένων και ξηράς της χώρας, μέσω των συνδικα¬ 
λιστικών οργανώσεων αυτών, από τον ΛΠΦΛ για την αγορά μηχα¬ 
νικών μέσων φορτοεκφορτώσεων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Π.Δ. 368/89 «Οργανισμός Υπουργείου Εργα¬ 
σίας». 

3. Τις διατάξεις του άρθρου 38 του Ν. 3239/1955. 

4. Τις διατάξεις του άρθρου 5 του Ν. 74/1975. 

5. Τις διατάξεις του αριθ. 14949/30.5.1989 (ΦΕΚ 452/τ.Β'/ 
12.6.89) απόφαση του Υπουργού Εργασίας «Συμπλήρωση και τροπο¬ 
ποίηση μερικών διατάξεων φορτ/τικών εργασιών» που κυρώθηκε με 
τον Ν. 1876/1990 «Ελεύθερες συλλογικές διαπραγματεύσεις και άλ-· 
λες διατάξεις». 

6. Την ανάγκη λήψεως συμπληρωματικών μέτρων για την βελτίωση 
των φορτ/τικών εργασιών», αποφασίζουμε: 

1. Ορίζουμε τους όρους, προϋποθέσεις, τον τρόπο και το ύψος της χο- 
ρήγησης των δανείων στους φορτ/τές λιμένων και ξηράς της χώρας 
από τον Λογαριασμό Προστασίας Φορτοεκφορτωτών και Λιμενεργατών 
(ΛΠΦΛ), μέσω των συνδικαλιστικών οργανώσεων αυτών, για την 
αγορά μηχανικών μέσων φορτοεκφορτώσεων, που έχουν ως ακολού¬ 
θως: 

Άρθρο 1 

Σκοπός των δανείων 

Τα δάνεια χορηγούνται από τον ΛΠΦΛ στις συνδικαλιστικές οργα¬ 
νώσεις των φορτ/τών λιμένων και ξηράς που υπάγονται στα οικεία 
ΚΑΦ, για την αγορά μηχανημάτων και εργαλείων (περονοφόρφα οχή¬ 
ματα (κλαρκ), γερανοί, αρτάνες κ.λ.π.) που είναι χρήσιμα και κατάλ¬ 
ληλα για την εκτέλεση των φορτ/τικών εργασιών. 

Με τα δάνεια αυτά επιδιώκεται ο εκσυγχρονισμός στις φορτοεκφορ¬ 
τωτικές εργασίες, η αύξηση της παραγωγικότητας, η μείωση του κό¬ 
στους και χρόνου διακίνησης των φορτίων και εμπορευμάτων. 

Άρθρο 2 
Ύψος δανείου 

Το ύψος του δανείου που μπορεί να χορηγηθεί σε κάθε περίπτωση 
από τον Λ.Π.Φ.Λ. στα συνδικαλιστικά σωματεία των φορτ/τών για την 
αγορά μηχανημάτων φορτοεκφόρτωσης θα είναι ανάλογο με την αξία 
της αγοράς'του μηχανήματος αλλά τούτο δεν θα υπερβαίνει τα αποθε- 
ματικά κεφάλαια του οικείου ΚΑΦ. 

Η σύμβαση του δανείου υπογράφεται από τον Πρόεδρο του ΛΠΦΛ 
και από τους δανειζόμενους από το Δ.Σ. του Σωματείου και τον Πρόε¬ 
δρο του ΚΑΦ ως υπόχρεο παρακράτησης της δόσης του δανείου και 
απόδοσής τους. Στη σύμβαση αυτή του δανείου περιλαμβάνονται και οι 
υπόλοιπες λεπτομέρειες. 

Άρθρο 3 

Προϋποθέσεις, διαδικασία και τρόπος χορήγησης του δανείου 

1. Καταρχήν για να χορηγηθεί δάνειο από τον ΛΠΦΛ στους φορτο¬ 
εκφορτωτές μέσω των συνδικαλιστικών τους σωματείων για την αγορά 
μηχανημάτων και εργαλείων φορτοεκφόρτωσης, θα πρέπει να προβλέ- 
πεται η δυνατότητα παροχής εγγύησης και εξόφλησης του δανείου από 
το ΚΑΦ. 

2. Προκειμένου να χορηγηθεί δάνειο στους φορτ/τές για την αγορά 
συγκεκριμένης ιπποδύναμης και ανυψωτικής ικανότητας μηχανήματος 
ή εργαλείου θα πρέπει να υποβληθεί από το σωματείο τους σχετική αί¬ 
τηση στο ΛΠΦΛ μέσω του οικείου ΚΑΦ μαζί με ονομαστική και ενυπό¬ 
γραφη κατάσταση των φορτ/τών. 

Η ΔΕ του ΚΑΦ υποχρεούται να εξετάσει το πιο πάνω αίτημα και να 
αποφανθεί γι’ αυτό. Η Επιτροπή που θα υιοθετήσει το αίτημα του δα¬ 
νείου θα εγγυάται παράλληλα και την κανονική εξόφληση αυτού. 

Αντίγραφο πρακτικού της πιο πάνω Επιτροπής μαζί με την αίτηση 
του σωματείου καθώς και την ονομαστική κατάσταση των φορτοεκφορ¬ 
τωτών, υποβάλλονται από του Πρόεδρο αυτής στην Υπηρεσία μας για 
τις παραπέρα ενέργειες. 

Μετά από αυτά η ΔΕ του ΛΠΦΛ αποφαίνεται για την χορήγηση ή μη 
του δανείου, η 6ε απόφασή της υπόκειται στην έγκριση του Υπουργείου 
Εργασίας. 

3. Η αγορά μηχανήματος γίνεται με δημόσιο μειοδοτικό διαγωνισμό 
από τον ΛΠΦΛ, ως αντιπρόσωπο του δανειζομένου, και η ολική ή με¬ 
ρική αξία αυτού θα καλύπτεται από το χορηγούμενο δάνειο. 

Οι προδιαγραφές του απαιτούμενου μηχανήματος, η εγγύηση καλής 
κατασκευής και λειτουργίας του μηχανήματος, καθώς και κάθε άλλη 
λεπτομέρεια θα αναφέρονται στην διακήρυξη δημοπρασίας που θα συ- 
ντάσσεται από Μηχανολόγους Μηχανικούς του Υπουργείου Εργασίας, 
υποκείμενη στην έγκριση του Υπουργού Εργασίας μετά από γνώμη της 
ΔΕ του ΛΠΦΛ, ο οποίος μπορεί και να τροποποιεί τους όρους της δια- 
κήρυξης. 

Ο δημόσιος μειοδοτικός διαγωνισμός ενεργείται από Τριμελή Επι¬ 
τροπή οριζόμενη κατά περίπτωση με απόφαση του Υπουργού Εργασίας, 
στην οποία θα συμμετέχει και ένας εκπρόσωπος οριζόμενος από τους 


δανειζόμενους. Το πρακτικό της παραπάνω Επιτροπής υποβάλλεται 
για έγκριση στον Υπουργό Εργασίας μετά από γνώμη της ΔΕ του 
ΛΠΦΛ. 

Άρθρο 4 

Καταβολή δανείου 

1. Για την καταβολή του δανείου υποβάλλονται στον Λ.Π.Φ.Λ. τα 
παρακάτω δικαιολογητικά: 

α) Τιμολόγιο εξόφλησης του μηχανήματος ή εργαλείου από τον προ¬ 
μηθευτή. 

β) Εγγύηση καλής κατασκευής και λειτουργίας του μηχανήμα¬ 
τος. 

γ) Δανειακό συμβόλαιο μεταξύ Προέδρου του Λ.Π.Φ.Λ. και εκπρο¬ 
σώπων του σωματείου και του ΚΑΦ. 

2. Η αξία του μηχανήματος καταβάλλεται απευθείας στον πωλητή ή 
στον νόμιμο εκπρόσωπο αυτού, όταν παραδοθεί και παραληφθεί τούτο 
από τριμελή Επιτροπή συγκροτούμενη με απόφαση του Υπουργού Ερ¬ 
γασίας και αποτελούμενη από τον εκάστοτε Πρόεδρο του ΚΛΦ, τον 
Πρόεδρο του Σωματείου Φορτοεκφορτωτών ή άλλον εκπρόσωπό τους 
και έναν Μηχανολόγο Μηχανικό του Υπουργείου Εργασίας ή της οι¬ 
κείας Νομαρχίας. 

3. Το μηχάνημα αυτό, παραδίδεται στο σωματείο με σύμβαση, η δε 
κυριότητά του και η χρήση του, συμφωνείται ότι επανέρχεται στο 
Υπουργείου Εργασίας εάν καθυστερήσει μια δόση του δανείου. 

Άρθρο 5 

Εξόφληση των δανείων. 

1. Τα χορηγούμενα δάνεια αγοράς μηχανημάτων και εργαλείων 
στους φορτοεκφορτωτές μέσω των συνδικαλιστικών τους οργανώσεο^ν 
είναι άτοκα και εξοφλούνται σε μηνιαίες δόσεις και δεν μπορεί να υπερ¬ 
βαίνουν τις εκατόν είκοσι (120) κατά τα ειδικότερα οριζόμενα στις απο¬ 
φάσεις της ΔΕ του Λ.Π.Φ.Λ. και στο δανειακό συμβόλαιο. 

2. Το δάνειο εξοφλείται από το οικείο ΚΑΦ σε μηνιαίες δόσεις κατά 
τα οριζόμενα στο δανειακό συμβόλαιο. 

Το καθοριζόμενο ποσό της δόσης κατατίθεται με εντολή του Προέ¬ 
δρου της ΔΕ του ΚΑΦ στον αριθ. 54103041 τηρούμενο στο Κεντρικό 
Κατάστημα της Εθνικής Τράπεζας της Ελλάδος λογαριασμό του 
Λ.Π.Φ.Λ. με την ένδειξη «για εξόφληση δόσης δανείου των φορτοεκφορ¬ 
τωτών...». 

3. Το συνδικαλιστικό σωματείο υποχρεούται να καταθέτει κάθε 
μήνα, στο οικείο ΚΛΦ τη δόση του δανείου εντός δέκα (I 0) ημερών προ 
της λήξης. Ο υπόλογος ή ταμίας του σωματείου, για την εξόφληση του 
δανείου θα παρακρατεί υποχρεωτικά από τα εισπραχθέντα φορτοεκφορ¬ 
τωτικά δικαιώματα όλων των εργαζομένων κάθε μήνα το ανάλογο 
ποσό της δόσης, που αμέσως θα καταθέτει. 

4. Σε περίπτωση μη εξόφλησης του δανείου ή δόσης αυτού εφαρμόζο¬ 
νται επί προσθέτως κι οι διατάξεις του άρθρου 808 ΛΚ. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως και ισχύει από της δημοσίευσής της στην Εφημερίδα της Κυβερνή- 
σεως. 

Αθήνα, 11 Μαΐου 1990 

Ο ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 
-♦- 

Αριθ. Α2γ/οικ. 2071 (3) 

Κατανομή θέσεων ιατρών στις Ιαματικές Πηγές της χώρας και διαδι¬ 
κασία πλήρωσης αυτών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Το Π.Δ. .1366/73 «περί πρόσληψης ιατρών στις Ιαματικές ΓΙη- 
Γ 5 ··»*· 

β) Το II.Δ. 64 I /25.8.70 «περί συγχρόνου καταβολής σύνταξης και 
αποδοχών σε συνταξιούχους του Δημοσίου». 

γ) Την υπ’ αριθ. 748/85 κοινή απόφαση του Πρωθυπουργού και του 
Υπουργού Υγείας. Πρόνοιας και Κοινωνικών Ασφαλίσεων. 

δ) Την αρ. Υ 1059/3.5.90 του Πρωθυπουργού για την ανάθεση αρ¬ 
μοδιοτήτων, αποφασίζουμε: 

Α. Κατανέμουμε τις θέσεις των ιατρών για την αντιμετώπιση των 
αναγκών των Ιαματικών Πηγών σε ιατρικό προσωπικό κατά τη λου- 
τρική περίοδο 1990 ως εξής: 

α) Ιαματικές Πηγές Τουριστικής σημασίας: 

1. Ελευθεραί Καβάλας. Καλλιθέα Δωδεκανήσου, Κρουνοπλιό 
Ηλείας, Κύθνος Αττικής. Νιγρίτα Σερρών. Πλατύστομο Φθιώτιδος, 
από μία (1) θέση. 

2. Θερμοπύλες Φθιώτιδας, Καϊάφα Ηλείας, Κυλλήνη Ηλείας. Λα¬ 
γκαδά Θεσσαλονίκης από δύο (2) θέσεις. 

3. Ικαρία Σάμου, Λουτράκι Κορίνθου. Σμόκοβο Καρδίτσας. Τπάτη 
Φθιώτιδας από τρεις (3) θέσεις. 

4. Βουλιαγμένη Αττικής, Μέθανα Αττικής, Καμένα Βούρλα Φθιώτι¬ 
δας από τέσσερες (4) θέσεις. 

5. Αιδηψός Εύβοιας μέχρι οκτώ (8) θέσεις, 
β) Ιαματικές πηγές Τοπικής σημασίας. 

1. Σουβάλα Αίγινας Αττικής, Άγιος Βάρβαρος - Αγραπηδόκαμπος - 
Κόκκινο Στεφάνι - Μαυρισμένο - Στάχτη - Πόριαρη - Χέλοβα - Μπανι- 
ώτη Αιτωλ/νίας. Ηραία Αρκαδίας, Φρενισιά Χανοπούλου Άρτας, Αρα- 
χωβίτικα - Σελιανίτικα Αχαΐας. Άγιος Φωκάς Κω, Θέρμα Καλύμνου, 
Μοναράκι Νισύρου Δωδεκανήσου. Τραϊανούπολη Αλεξανδρούπολης, 
Ψαρόθερμα Σαμοθράκης Έβρου. Γιάλτρα Εύβοιας, Ξυλοκέρα Πουρ¬ 
νάρι Πελοπίου Ηλείας, Σέδες Θεσσαλονίκης, Αμάραντος Κόνιτσας Ιω- 
αννίνων, Γρανίτσα - Καΐτσα Καρδίτσας, Αμουδάρα Καστοριάς, Ωραίας 
Ελένης Κορίνθου, Άγιος Ιωάννης Λεσβορίου, Εφθαλού Μηθύμνης 
Κόλπος Γέρας, Θέρμη Μυτιλήνης, Πολύχνιτος Λέσβου, Βρωμονέρι 
Μεσσηνίας, Γεννησαία - Εχίνας Θέρμη Ξάνθης, Παλαιοσάραγκα Πρέ¬ 
βεζας, Αγία Παρασκευή Χαλκιδικής, Αγιάσματα Κεράμου, Καβάσιλα 
Κόνιτσας Ιωαννίνων, από μία (1) θέση. 

2. Αριδαία Πέλλης, Νέα Απολλώνεια Θεσσαλονίκης, Σιδηρόκαστρο 
Σερρών, μέχρι δύο (2) θέσεις. 

Γ'. Στις παραπάνω θέσεις προσλαμβάνονται με απόφαση του Νο- 
μάρχη και με σχέση εργασίας Ιδιωτικού Δικαίου ιδιώτες ιατροί, οι 
οποίοι έχουν τα προσόντα που προβλέπονται από τα άρθρα 14 και 20 
του Νόμου 1811/51. Δεν ισχύει το ανώτατο όριο ηλικίας, το οποίο 
προβλέπεται για τον διορισμό σε δημόσια θέση. 

Ο διορισμός των ιατρών θα γίνεται μετά την προκήρυξη των θέσεων 
και την επιλογή των υποψηφίων από επιτροπή, η οποία θα συγκροτείται 
με απόφαση του οικείου Νομάρχη. 

Η διάρκεια πρόσληψης των ιατρών για κάθε λουτρική περίοδο δεν 
υπερβαίνει τους πέντε (5) μήνες για τις Ιαματικές Πηγές Τουριστικής 
σημασίας και τους τρεις (3) μήνες για τις Ιαματικές Πηγές Τοπικής ση¬ 
μασίας. 

Αθήνα. 9 Μαΐου 1990 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

-♦- 

Αριθ. Δ2β/13913 (4) 

Θέματα και τομείς μετεκπαίδευσης γιατρών ΕΣΤ για την ειδικότητα 
της Πλαστικής Χειρουργικής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις των παρ. 1, 2 και 4 του άρθρου 32 του Ν. 1397/83 
(ΦΕΚ 143 Α’). 

β. Την αριθμ. Δ2β/οικ. 26307/28.8.86 (ΦΕΚ 722 Β'). 
γ. Την απόφαση της Ολομέλειας του Κεντρικού Συμβουλίου Υγείας 
με αριθμό 23/72ης/29.3.90 συνεδρίασης. 

δ) Την υπ’ αρ. Υ. 1059/90 απόφαση του Πρωθυπουργού για την 
ανάθεση αρμοδιοτήτων, αποφασίζουμε: 

1. Καθορίζουμε ως κατωτέρω τους τομείς, τα θέματα και την χρο¬ 
νική διάρκεια εξειδίκευσης για την ειδικότητα της Πλαστικής Χειρουρ¬ 
γικής. 

Α' Τομείς και θέματα εξειδίκευσης. 

αΐ. Ογκολογία. 

α2. Μικροχειρουργική. 

α3. Χειρουργική άκρας χειρός. 

α4. Συγγενείς ανωμαλίες (κρανιοπροσωπικές συγγενείς ανωμα¬ 
λίες). 

α5. ΕΑ5ΕΚ 
α6. Τραύμα. 

' α7. Έγκαυμα. 


α8. Αισθητική Χειρουργική. 

Β' Διάρκεια εξειδίκευσης. 

Η χρονική διάρκεια εξειδίκευσης δεν μπορεί να υπερβαίνει εκείνη που 
προβλέπεται από το Ν. 1397/83, για τις εκπαιδευτικές άδειες των για¬ 
τρών ΕΣΥ. 

Γ’ Κέντρα Εξειδίκευσης 

Τα κέντρα εξειδίκευσης του εξωτερικού και του εσωτερικού είναι στην 
διακριτική ευχέρεια του Κεντρικού Συμβουλίου Υγείας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Απριλίου 1990 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

-♦- 

Αριθ. Γ6α/1149 (5) 

Χορήγηση άδειας ασκήσεως επαγγέλματος Κοινωνικού Λειτουργού 
στην Ζαρμπή Ελένη του Νικολάου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1149/14.5.1990 έχει χορηγηθεί στην Ζαμπρή 
Ελένη του Νικολάου άδεια ασκήσεως επαγγέλματος Κοινωνικού Λει¬ 
τουργού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 14 Μαΐου 1990 

Με εντολή Υπουργού 
Ο Διευθυντής 

Δ. ΠΑΝΤΑΖΟΠΟΥΛΟΥ 


Αριθ. Γ6α/1152 (6) 

Χορήγηση άδειας ασκήσεως επαγγέλματος Κοινωνικού Λειτουργού 
στην Κουτσιά Ηλιάνα του Κων/νου. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1152/15.5.1990 έχει χορηγηθεί στην Κουτσιά 
Ελένη του Κων/νου άδεια ασκήσεως επαγγέλματος Κοινωνικού Λει¬ 
τουργού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 15 Μαΐου 1990 

Με εντολή Υπουργού 
Ο Διευθυντής 
Δ. ΠΑΝΤΑΖΟΠΟΥΛΟΥ 

- ♦- 

Αριθ. Α8/Φ11/36/2/5814 (7) 

Κατάργηση της μεταλλειοκτησίας επί της Ο.Π. 2 μεταλλείου Νομού 

Λέσβου. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

Τις διατάξεις: 

α. Των άρθρων 125, 126 και 127 του Ν.Δ. 210/73 «περί Μεταλ¬ 
λευτικού Κώδικος» (ΦΕΚ 277/Α/5.10.73). 

β. Του Ν.Δ. 180/74 «Περί ρυθμίσεως θεμάτων ανακυπτόντων κατά 
την εφαρμογή του Μεταλλευτικού Κώδικος, λόγω καταργήσεως των 
Περιφερειακών Διοικήσεων» (ΦΕΚ 347/Α/20.11.74). 

γ. Του Ν. 1558/85 «Κυβέρνηση και Κυβερνητικά Όργανα» (ΦΕΚ 
137/Α/26.7.85). 

δ. Του Π.Δ. 437/85 «Καθορισμός και ανακατανομή των αρμοδιοτή¬ 
των των Υπουργείων» (ΦΕΚ-157/Α/19.9.85). 

ε. Του Π.Δ. 381/89 «Οργανισμός του Υπουργείου Βιομηχανίας. 
Ενέργειας και Τεχνολογίας» (ΦΕΚ 168/Α/16.6.89). 

2. Την ΑΠ ΔΙΜ/Φ.6.36/14866/13.1.89 απόφαση του Υπουργού 
Βιομηχανίας, Ενέργειας και Τεχνολογίας, περί εκπτώσεως των κληρο¬ 
νόμων των αποβιωσασών Αρχοντούλας Τραγάκη, Ελένης Τραγάκη και 
Μαρίας Πούλια από τα δικαιώματα μεταλλειοκτησίας επί του μεταλ¬ 
λείου με αριθ. Ο.Π. 2 του Ν. Λέσβου. 

3. Το γεγονός ότι η εν λόγω απόφαση του Υπουργού Υ.Β.Ε. & Τ. 
ΑΠ. ΔΙΜ/Φ6.36/2/14866/13.1.89 έχει καταστεί αμετάκλητη και 
ότι δεν ζητήθηκε μέσα στη νόμιμη προθεσμία, από ενυπόθηκους δανει¬ 
στές ή από άτομα που έχουν εμπράγματο δικαίωμα επί του μεταλλείου 
Ο.Π. 2 Ν. Λέσβου, η δικαστική απαλλοτρίωση, αποφασίζουμε: 

1. Καταργούμε, όπως αναφέρεται στο σκεπτικό, την μεταλλειοκτη- 
σίαπου συστάθηκε με το Π.Δ. 2/1929 (ΦΕΚ 286/Α/17.8.29) Νομού 
Λέσβου. 

2. Από την δημοσίευση της απόφασης αυτής στην Εφημερίδα της 
Κυβερνήσεως, ο χώρος της κατά τα ανωτέρω μεταλλειοκτησίας καθί¬ 
σταται ελεύθερος για νέα παραχώρηση, κατά την διαδικασίαν των δια¬ 
τάξεων των άρθρων 15 και μετά του Ν.Δ. 310/73 «περί Μεταλλευτι¬ 
κού Κώδικος». 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 14 Μαΐου 1990 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 
-+- 

Αριθ. Ε 3651 (8) 

Σύσταση Οργανισμού Εσωτερικής Υπηρεσίας της Κοινότητας Περατά- 
των Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1) Τις διατάξεις των άρθρων α) 162 του Δημοτικού και Κοινοτικού 
Κώδικα (Π.Δ/γμα 323/1989) β) 12 του Ν. 1188/1981 και γ) 15 
του Ν. 1586/1986. 

2) Την αριθμ. 36/2.12.1989 απόφαση του Κοινοτικού Συμβουλίου 
Περατάτων σχετικά με την σύσταση οργανισμού Εσωτερικής Υπηρε¬ 
σίας του, 

3) Τη σύμφωνη γνωμοδότηση του υπηρεσιακού συμβουλίου του άρ¬ 
θρου 14 του Ν. 1586/1986 που διατυπώθηκε στο αριθμ. 2/1.3.1990 
Πρακτικό συνεδρίασης αυτού. 

4) Την υπαγωγή της Κοινότητας Περατάτων στις διατάξεις του Α' 
μέρους του Ν. 1188/1981 που εγκρίθηκε με την αριθμ. 3834/1990 
απόφαση της Νομαρχίας Κεφαλληνίας. 

5) Την οικονομική δυνατότητα της Κοινότητας Περατάτων, αποφα¬ 
σίζουμε: 

Εγκρίνουμε την αριθμ. 36/2.12.1989 απόφαση του Κοινοτικού 
Συμβουλίου Περατάτων με την οποία ψηφίζεται ο οργανισμός Εσωτερι¬ 
κής υπηρεσίας της Κοινότητας αυτής ο οποίος θα εμφανίζει την κατω¬ 
τέρω σύνθεση. 

Η οργανική σύνθεση και διαβάθμιση του τακτικού προσωπικού της 
Κοινότητας Περατάτων ορίζεται ως κατωτέρω: 

ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕΙ ΔΙΟΙΚΗΤΙΚΟΥ 

Μία (1) θέση υπαλλήλου με βαθμό Γ-Α. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αργοστόλι, 9 Μαΐου 1990 

Ο Νομάρχης κ.α.α. 

Ο Δ/ντής Εσ/κών 
ΤΡΥΦΩΝ ΠΑΝΙΤΣΑΣ 

-♦- 

Αριθ. ΤΤ 7908 (9) 

Σύσταση νομικού προσώπου Κοινότητας Ζεμενού Ν. Κορινθίας με την 
επωνυμία Σχολική Επιτροπή Δημοτικού Σχολείου Ζεμενού. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρ. 175 του Π.Δ. 76/85 «περί κωδικοποίη¬ 
σης σε ενιαίο κείμενο των ισχυουσών διατάξεων του ΔΚΚ, καθώς και τις 
διατάξεις του άρθρ. 11 του Ν. 1832/89 «περί τροποποίησης και συ¬ 


μπλήρωσης της'ίομοθεσίας για την τοπική αυτ/ση και αποκ/ση και 
άλλες διατάξεις». 

2. Τις διατάξεις της ΣΤ5/26/5.10.88 κοινή απόφαση των Υπουρ¬ 
γών Εσωτερικών, Οικονομικών, Εθνικής Παιδείας και Θρησκευμάτων 
και Περιβάλλοντος, Χωροταξίας και Δημ. Έργων. 

3. Την αριθμ. 20530/εγκ.15/31.3.87 εγκύκλιο του Υπ. Εσωτερι¬ 
κών. 

4. Τις διατάξεις του άρθρ. 37 του Ν. 3200/55 «περί διοικητικής 
αποκέντρωσης». 

5. Την αριθμ. 8/90 απόφαση του Κοιν. Συμβουλίου Ζεμενού που 
μας υποβλήθηκε με την αριθμ. 291/90 αναφορά του Προέδρου της 
Κοινότητας, αποφασίζουμε: 

1. Συνιστούμε ίδιο ΝΠ με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Ζεμενού». 

2. Σκοπός του Νομικού αυτού προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων, που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό πρόσωπο διοικείται από διοικητικό συμβούλιο αποτε- 
λούμενο από τον εκάστοτε Πρόεδρο της Κοινότητας, δύο (2) κοινοτι¬ 
κούς συμβούλους, από τον Δ/ντή του Δημοτικού Σχολείου Ζεμενού και 
από έναν εκπρόσωπο του συλλόγου γονέων και κηδεμόνων. 

4. Η θητεία του πρώτου Δ/κού Συμβουλίου του Νομ. Προσώπου λή¬ 
γει με τη λήξη της παρούσας Κοιν. περιόδου. Η θητεία των μελών του 
Δ/κού Συμβουλίου ακολουθεί την κοινοτική περίοδο. 

Το Διοικητικό Συμβούλιο εκλέγει αντιπρόεδρο και Γραμματέα. 

5. Πόροι του Νομικού προσώπου είναι: 

α) Η ετήσια επιχορήγηση της Κοινότητας εκ δρχ. 150.000. 

β) Ετήσια επιχορήγηση του Κράτους. 

γ) Κάθε είδους εισφορά, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ/κού Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως και θα 
ισχύει από της κοινοποίησης στην ενδιαφερομένη Κοινότητα και προ της 
δημοσίευσής της. 

Κόρινθος, 8 Μαΐου 1990 

Ο Νομάρχης 
ΗΛ. ΑΝΔΡΑΚΑΚΟΣ 

- 4 - 

Αριθ. 1660 (10) 

Έγκριση του αριθμ. 20/90 Ειδικού Κανονισμού Λιμένα Μύρινας Λή¬ 
μνου. 

Ο ΕΠΑΡΧΟΣ ΛΗΜΝΟΥ 

Έχοντας υπόψη τις διατάξεις: 

1. Των άρθρων 66, 67 του από 5.10.49 Β.Δ/τος «περί κωδικοποιή- 
σεως εις ενιαίον κείμενον Νόμου των ισχυουσών διατάξεων Νομαρχών 
Επαρχών κ.λπ.». 

2. Του 3200/55 «περί διοικητικής αποκεντρώσεως» και του Β.Δ. 
706/70. 

3. Του άρθρου 156 του Ν.Δ. 187/73 «περί Κ.Δ.Ν.Δ.». 

4. Του Ν. 108/75 «περί συστάσεως Επαρχείων». 

5. Τις αριθμ. 8300/79 και 6073/84 αποφάσεις του Νομάρχη Λέ¬ 
σβου «περί εκχωρήσεως αρμοδιοτήτων στον Έπαρχο Λήμνου». 

6. Το αριθμ. 3131/13/90/2.4.90 έγγραφο του Λ/Χ Μύρινας με 
το οποίο μοις έστειλε το αριθμ. 20/90 ειδικό κανονισμό λιμένα Μύρινας 

Λήμνου «περί αναπροσαρμογής του τιμομολογίου Λεμβουχικών και 
Αχθοφορικών δικαιωμάτων», αποφασίζουμε: 

Εγκρίνουμε τον υποβληθέντα σε μας 20/1990 Ειδικό Κανονισμό 
Λιμένα Μύρινας αποτελοϋμενο από 14 άρθρα όπως αναγράφονται ειδι¬ 
κότερα σ’ αυτόν. 

Η παρούσα να κοινοποιηθεί στο Λ/Χ Μύρινας για τις δικές του ενέρ¬ 
γειες. 

Άρθρο μόνο 

Εγκρίνουμε τον παρακάτω με αριθμό 20 Ειδικό Κανονισμό του Λι¬ 
μένα Μύρινας. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΜΥΡΙΝΑΣ ΑΡΙΘΜ. 20 

«Περί αναπροσαρμογής του τιμολογίου των λεμβουχικών και αχθοφο¬ 
ρικών δικαιωμάτων» 

Ο ΛΙΜΕΝΑΡΧΗΣ ΜΥΡΙΝΑΣ 

Έχοντας υπόψη: 

1) Τις διατάξεις του από 9 Ιουνίου 1948 Β.Δ. Κωδικοποιηθέντος 
Νόμου 499/47 «περί πειθαρχικής εξουσίας των Προϊσταμένων Λιμενι¬ 
κών Αρχών» (ΦΕκ 162 Α') συνδυαζόμενες με τα άρθρα 141 - 157 του 
Ν.Δ. 187/73, με το οποίο κυρώθηκε ο Κώδικας Δημοσίου Ναυτικού 
Δικαίου (ΦΕΚ 261/Α’/73). 

β) Τις διατάξεις του Ν.Δ. 444/70 «περί αρμοδιότητας του ΑΣ και 
σχέσεως προς τας αρμοδιότητας των Σωμάτων Ασφαλείας» (ΦΕΚ 39/ 
Α-/1970). 

γ) Τις διατάξεις του Π.Δ. 338/83 (ΦΕΚ 119/Α /8.9.1983). 

Άρθρο 1 

Ο παρών Ειδικός Κανονισμός Λιμένας Μύρινας Λήμνου ισχύει στη 
χερσαία και θαλάσσια ζώνη του, τους λιμένες, τους όρμους καθώς και 
τη θαλάσσια έκταση της περιοχής δικαιοδοσίας της Λιμενικής Αρχής 
και των υφισταμένων της Λιμενικών Σταθμών και Υπαλλήλων Λιμένα 
καθώς αυτή καθορίζεται από τις κείμενες διατάξεις. 

Άρθρο 2 

Τα δικαιώματα των αποσκευοφορέων στα λιμάνια ΜΥΡΙΝΑΣ, 
ΜΟΥΔΡΟΥ και ΑΓΙΟΥ ΕΥΣΤΡΑΤΙΟΥ ΛΗΜΝΟΥ αναπροσαρμόζο¬ 
νται 

όπως παρακάτω: 

1. Για επιβάτες ανεξαρτήτως θέσεως που μεταφέρουν συνήθεις απο¬ 
σκευές δρχ. 27. 

2. Για αποσκευές πέρα από τις συνήθεις (συνήθεις είναι οι αποσκευές 
μέχρι βάρους 25 κιλών) τα αχθοφορικά δικαιώματα καθορίζονται όπως 
παρακάτω: 

α) Βαλίτσες, δέματα, σάκκοι, δοχεία, κ.λπ. βάρους από 20-50 χιλ. 
κατά τεμάχιο 66 δρχ. 

β) Μπαούλα, ηλεκτρικές συσκευές, έπιπλα, δέματα κ.λπ. πάνω από 
50 κιλά κατά τεμάχιο δρχ. 79. 

ΚΕΦΑΛΑΙΟ Β' 

Λεμβουχικά δικαιώματα 

Άρθρο 3 

Τα λεμβουχικά δικαιώματα για μεταφορά των επιβατών με συνήθεις 
αποσκευές στα πλοία που παραμένουν αγκυροβολημένα μέχρι την προ¬ 
βλήτα και αντίθετα για τα λιμάνια ΜΥΡΙΝΑΣ, ΜΟΥΔΡΟΥ, και 
ΑΓΙΟΥ ΕΥΣΤΡΑΤΙΟΥ αναπροσαρμόζονται όπως παρακάτω. 

α) Για επιβάτες ανεξάρτητες θέσεων δρχ. 51. 

β) Για μεταφορά επισκεπτών καταβάλλεται για κάθε διαδρομή με 
επιστροφή κατά άτομο δρχ. 76. 

Άρθρο 4 

Απαλλάσσονται από την καταβολή λεμβουχικών δικαιωμάτων: 

α) Παιδιά μέχρι 4 ετών. 

β) Οι οπλίτες των Ενόπλων Δυνάμεων και Σωμάτων Ασφαλείας που 
ταξιδεύουν με κατάσταση επιβιβάσεως. 

γ) Οι ταξιδεύοντες με δωρεάν εισιτήρια των Λιμενικών Αρχών. 

Άρθρο 5 

Παρέχεται έκπτωση 50% επί των λεμβουχικών δικαιωμάτων στις 
πα¬ 
ρακάτω περιπτώσεις. 

α) Στους Στρατιωτικούς και στους υπηρετούντες στα Σώματα Ασφα¬ 
λείας. 


β) Σε παιδιά ηλικίας 5-10 ετών. 

γ) Σε Αθλητικά Σωματεία - εκδρομές Σχολείων, Συλλόγων Προσκό¬ 
πων κ.λπ. 

δ) Στους συνταξιούχους του ΝΑΤ. 

Άρθρο 6 

Ορίζουμε όπως παρακάτω τα λεμβουχικά δικαιώματα αποσκευών όταν 
οι αποσκευές υπερβαίνουν τα 25 χιλ. βάρους κατά επιβάτη: 

α) Διάφορα μικροφορτία κατά κιλό δρχ. τρεις 3. 

β) Έπιπλα, σκεύη, βαρεά αντικείμενα δρχ. τέσσερις 4. 

Άρθρο 7 

Τα λεμβουχικά δικαιώματα εισπράττονται με ειδικές έντυπες αποδεί¬ 
ξεις κανονικά θεωρημένες από τον υπόλογο επί των εισπράξεων λεμ¬ 
βούχο, ο οποίος ορίζεται από την Λιμενική Αρχή. Το λεμβουχικά δικαί¬ 
ωμα σε περιπτώσεις άφιξης τουριστικών πλοίων για την αποβίβαση πε¬ 
ριηγητών καθορίζονται κατά περιηγητή σε δρχ. 79. 

Άρθρο 8 

Κάθε ζημιά ή απώλεια αποσκευών, προερχόμενη από αποδεδειγμένη 
κατά την κρίση της Λιμενικής Αρχής, υπαιτιότητα των λεμβούχων, βα¬ 
ρύνει τους λεμβούχους. 

Άρθρο 9 

1. Για την εξυπηρέτηση αγκυροβολημένων Φ/Γ ή Ε/Γ πλοίων ορί¬ 
ζεται αντάλλαγμα μισθουμένης λέμβου, συμπεριλαμβανόμενης και της 
αμοιβής των επιβαινόντων λεμβούχων καθοριζόμενο για κάθε δρομο¬ 
λόγιο της λέμβου και για απόσταση μέχρι ενός μιλίου από την προβλήτα 
του λιμένα και από ώρας 08.00 μέχρι 20.00 σε 1289 δρχ. 

Από ώρας 20.00 μέχρι 24.00 σε 1934 δρχ. 

Από ώρας 24.00 μέχρι 08.00 σε 2578 δρχ. 

2. Για αποστάσεις μεγαλύτερες του ναυτικού μιλίου το λεμβουχικό 
δικαίωμα καθορίζεται με ελεύθερη συμφωνία και σε αδυναμία επίτευ¬ 
ξης συμφωνίας με απόφαση του Λιμενάρχη Μύρινας Λήμνου. 

Άρθρο 10 

1. Ορίζουμε αντάλλαγμα χρήσεως λέμβου συμπεριλαμβανομένης 
και της αμοιβής των επιβαινόντων λεμβούχων, για αποκλειστική χρη¬ 
σιμοποίηση προς μεταφορά επίπλων, αποσκευών και εμπορευμάτων 
από ή προς πλοίο ευρισκόμενο μακριά από το λιμάνι ή όρμο σε δρχ. 

1.926. 

2. Η παραπάνω τιμή μειώνεται κατά 30% προκειμένου περί ειδών 
του Δημοσίου, Γεωργικών εφοδίων διακινουμένων από την ΑΤΕ ή άλ¬ 
λων Κρατικών ή Κοινοφελών οργανισμών. 

Άρθρο 11 

1. Ορίζουμε την αμοιβή των λεμβούχων για την πρόσδεση και λύση 
των σχοινιών πρόσδεσης των πλοίων κατά την, παραβολή ή πρυμνοδέ- 
τηση αυτών στο λιμένα ανεξάρτητα από το είδος όπως παρακάτω: 

α) Για πλοία από ΚΟΧ 101 μέχρι 500 δρχ. 630. 

β) Για πλοία από ΚΟΧ 501 μέχρι 1.500 δρχ. 974. 

γ) Για πλοία από ΚΟΧ 1.501 και πάνω δρχ. 1719. 

2. Για πλοία μέχρι 100 ΚΟΧ καθώς και πολεμικά πλοία δεν ει- 
σπράττεται αμοιβή για την πρόσδεση ή λύση των σχοινιών τους. 

Άρθρο 12. 

1. Τα λεμβουχικά και αχθοφορικά δικαιώματα που ορίζονται στα 
προηγούμενα άρθρα περιλαμβάνουν την υπέρ ΙΚΑ εργοδοτική εισφορά 
καθώς και κάθε άλλη εισφορά και δεν υπόκεινται σε καμία αύξηση λόγω 
δώρου εορτών ή άλλης αιτίας. 

2. Απαγορεύεται η είσπραξη φιλοδωρήματος από τους αχθοφόρους 
και τους λεμβούχους. 

Άρθρο 13 

Από τη δημοσίευση του παρόντος καταργούνται τα άρθρα 1, 2, 3, 4, 
5, 6, 7, 8, 9, 10, 11, 12, 13, 14 και του αριθμού 14 Ειδικού Κανονι¬ 
σμού Λιμένα Μύρινας (ΦΕΚ 545 Β/14.10.87) ως και κάθε άλλη διά¬ 
ταξη, καθορισμού τιμολογίου λεμβουχικών και αχθοφορικών δικαιω¬ 
μάτων, αντίθετη με τα παραπάνω. 

Άρθρο 14 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 

εκτέλεση του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές και αστικές ευθύνες κατά την ισχύουσα Νομοθεσία 
υπόκεινται και στις πειθαρχικές ποινές του άρθρου 157 του Ν.Δ. 187/ 
73 (ΦΕΚ 261-Α'/3.10.73) «περί Κ.Δ.Ν.Δ.», όπως τροποποιήθηκε με 
το Π.Δ. 207/85 (ΦΕΚ 760-Α/3.5.1985). 


Μύρινα, 29 Μαρτίου 1990 
Ο Λιμενάρχης 

ΐποπ/ρχος Λ.Σ. ΒΑΣΙΛΕΙΟΣ ΤΣΕΤΟΤΡΑΣ 
Ορίζουμε ημερομηνία έναρξης ισχύος αυτού από την ημέρα δημο¬ 
σίευσης του στην Εφημερίδα της Κυβερνήσεως. 

Μύρινα, 26 Απριλίου 1990 

Ο Έπαρχος 
ΧΑΡ. ΑΜΑΝΑΤΙΔΗΣ 


Αριθ. 1252 (11) 

Διαπίστωση αριθμού εργαζομένων στο Δασαρχείο Σιδηροκάστρου των 
οποίων οι συμβάσεις εργασίας παρατάθηκαν μέχρι 31.5.1990. 


Ο ΝΟΜΑΡΧΗΣ ΣΕΡΡΩΝ 


Έχοντας υπόψη: 

1. Τις διατάξεις του άρθρου 44 Ν. 1882/90 «μέτρα για την περι¬ 
στολή της φοροδιαφυγής, διαρρυθμίσεις στην άμεση και έμμεση φορολο¬ 
γία και άλλες διατάξεις» (Φ.Ε.Κ. 43 τ.Α./1990). 

2. Τις διατάξεις του αριθ. 3/84 Π.Δ. (Φ.Ε.Κ. 3 τ.Α./84) «μεταβί¬ 
βαση αρμοδιοτήτων στους Νομάρχες σε θέματα κατάστασης προσωπι¬ 
κού Ιδ. Δικαίου». 

3. Την αριθ. 9399/ΔΙΔΑΠ/21/85/27.3.90 τηλετυπικη διαταγή 
του Υπουργείου Προεδρίας της Κυβέρνησης με θέμα παρατάσεις συμ¬ 
βάσεων εκτάκτου προσωπικού του Δημοσίου τομέα, αποφασίζουμε: 

Διαπιστώνουμε τον αριθμό των εργαζομένων σήμερα στην Υπηρεσία 
μας (Δασαρχείο Σιδηροκάστρου) των οποίων οι συμβάσεις εργασίας πα¬ 
ρατάθηκαν αυτοδίκαια μέχρι 31.5.1990 με το Ν. 1882/1990 και του 
οποίου τηρήθηκαν οι διατάξεις. 

Τα ονοματεπώνυμα των παραπάνω εργαζομένων που ανήκουν στην 
κατηγορία του Εποχιακού προσωπικού είναι τα εξής: 

α) Μπαζάκης Χρήστος του Κων/νου Δασολόγος. 

β) Μακρίδου Ελένη του Γεωργίου Δευτεροβάθμιας Εκπαίδευσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 9 Μαΐου 1990 

Ο Νομάρχης κ.α.α. 

ΝΙΚΗ ΑΝΤΩΝΙΑΔΟΥ 

- ♦- 

Αριθ. 4774 (12) 

Σύσταση ίδιου Νομικού Προσώπου στην Κοινότητα Διακοπίου Ν. Φθιώ¬ 
τιδας με την επωνυμία «Σχολική Επιτροπή Δημοτικού Σχολείου 
Διακοπίου». 


Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 2 της Δ4/162/ 28.3.1989 κοινής από¬ 
φασης των Υπουργών Εσωτερικών, Οικονομικών, Εθνικής Παιδείας 
και θρησκευμάτων και Περιβάλλοντος Χωροταξίας και Δημοσίων Έρ¬ 
γων. 

2. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89) και 

3. Την 6/1990 απόφαση του Κοινοτικού Συμβουλίου Διακοπίου, 
αποφασίζουμε: 

1. Συστήνουμε ίδιο Νομικό Πρόσωπο στην Κοινότητα Διακοπίου Ν. 
Φθιώτιδας με την επωνυμία «Σχολική Επιτροπή Δημοτικού Σχολείου 
Διακοπίου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 


-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Ένα (1) Κοινοτικό Σύμβουλο οριζόμενο από το Κοινοτικό Συμ¬ 
βούλιο στην αρχή κάθε κοινοτικής περιόδου, ως Πρόεδρο, 
β) Τον εκάστοτε Διευθυντή του Δημοτικού Σχολείου, 
γ) Ένα (1) εκπρόσωπο του συλλόγου Γονέων και Κηδεμόνων των 
μαθητών του Σχολείου. 

δ) Δύο (2) δημότες οριζόμενους από το Κοινοτικό Συμβούλιο στην 
αρχή κάθε κοινοτικής περιόδου. 

4. Η θητεία των μελών του Διοικητικού Συμβουλίου ακολουθεί την 
κοινοτική περίοδο. 

Το Διοικητικό Συμβούλιο, που συγκροτείται με απόφαση του Κοινο¬ 
τικού Συμβουλίου, εκλέγει Αντιπρόεδρο, Γραμματέα και Ταμία. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: Βιβλία, όργανα διδασκαλίας και γυμναστικής, έπιπλα 
και σκεύη, όπως αυτά αναγράφονται στα αντίστοιχα βιβλία του σχο¬ 
λείου. 

7. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 26 Απριλίου 1990 

Ο Νομάρχης κ.α.α. 

Ο Διευθυντής 
ΝΙΚ. ΠΡΙΓΚΗΠΑΣ 

-♦- 

Αριθ. 4983 (13) 

Σύσταση ίδιου Νομικού Προσώπου στην Κοινότητα Επταλόφου Ν. Φθι¬ 
ώτιδας με την επωνυμία «Σχολική Επιτροπή Δημοτικού Σχολείου 
Επταλόφου». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 2 της Δ4/162/ 28.3.1989 κοινής από¬ 
φασης των Υπουργών Εσωτερικών, Οικονομικών, Εθνικής Παιδείας 
και Θρησκευμάτων και Περιβάλλοντος Χωροταξίας και Δημοσίων Έρ¬ 
γων. 

2. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89) και 

3. Την 30/1990 απόφαση του Κοινοτικού Συμβουλίου Επταλόφου, 
αποφασίζουμε: 

1. Συστήνουμε ίδιο Νομικό Πρόσωπο στην Κοινότητα Επταλόφου Ν. 
Φθιώτιδας με την επωνυμία «Σχολική Επιτροπή Δημοτικού Σχολείου 
Επταλόφου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Ένα (1) Κοινοτικό Σύμβουλο οριζόμενο από το Κοινοτικό Συμ¬ 
βούλιο στην αρχή κάθε κοινοτικής περιόδου, ως Πρόεδρο, 
β) Του εκάστοτε Διευθυντή του Δημοτικού Σχολείου, 
γ) Ένα (1) εκπρόσωπο του συλλόγου Γονέων και Κηδεμόνων των 
μαθητών του Σχολείου. 

δ) Δύο (2) δημότες οριζόμενους από το Κοινοτικό Συμβούλιο στην 
αρχή κάθε κοινοτικής περιόδου. 

4. Η θητεία των μελών του Διοικητικού Συμβουλίου ακολουθεί την 
κοινοτική περίοδο. 

Το Διοικητικό Συμβούλιο, που συγκροτείται με απόφαση του Κοινο¬ 
τικού Συμβουλίου, εκλέγει Αντιπρόεδρο, Γραμματέα και Ταμία. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: Βιβλία, όργανα διδασκαλίας και γυμναστικής, έπιπλα 
και σκεύη, όπως αυτά αναγράφονται στα αντίστοιχα βιβλία του σχο¬ 
λείου. 

7. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 26 Απριλίου 1990 

Ο Νομάρχης κ.α.α. 

Ο Διευθυντής 
ΝΙΚ. ΠΡΙΓΚΗΠΑΣ 

-φ- 

Αριθ. 4982 (14) 

Σύσταση ίδιου Νομικού Προσώπου στην Κοινότητα Επταλόφου Ν. Φθι¬ 
ώτιδας με την επωνυμία «Σχολική Επιτροπή Νηπιαγωγείου Επτα¬ 
λόφου». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 2 της Δ4/162/ 28.3.1989 κοινής από¬ 
φασης των Υπουργών Εσωτερικών, Οικονομικών, Εθνικής Παιδείας 
και Θρησκευμάτων και Περιβάλλοντος Χωροταξίας και Δημοσίων Έρ¬ 
γων. 

2. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89) και 

3. Την 31/1990 απόφαση του Κοινοτικού Συμβουλίου Επταλόφου, 
αποφασίζουμε: 

1. Συστήνουμε ίδιο Νομικό Πρόσωπο στην Κοινότητα Επταλόφου Ν. 
Φθιώτιδας με την επωνυμία «Σχολική Επιτροπή Νηπιαγωγείου Επτα¬ 
λόφου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 


-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Ένα (1) Κοινοτικό Σύμβουλο οριζόμενο από το Κοινοτικό Συμ¬ 
βούλιο στην αρχή κάθε κοινοτικής περιόδου, ως Πρόεδρο. 

β) Τον εκάστοτε Διευθυντή του Νηπιαγωγείου. 

γ) Ένα (1) εκπρόσωπο του συλλόγου Γονέων και Κηδεμόνων των 
μαθητών του Σχολείου. 

δ) Δύο (2) δημότες οριζόμενους από το Κοινοτικό Συμβούλιο στην 
αρχή κάθε κοινοτικής περιόδου. 

4. Η θητεία των μελών του Διοικητικού Συμβουλίου ακολουθεί την 
κοινοτική περίοδο. 

Το Διοικητικό Συμβούλιο, που συγκροτείται με απόφαση του Κοινο¬ 
τικού Συμβουλίου, εκλέγει Αντιπρόεδρο, Γραμματέα και Ταμία. 

5. Πόροι τ«υ Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: Βιβλία, όργανα διδασκαλίας και γυμναστικής, έπιπλα 
και σκεύη, όπως αυτά αναγράφονται στα αντίστοιχα βιβλία του σχο¬ 
λείου. 

7. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 26 Απριλίου 1990 

Ο Νομάρχης κ.α.α. 

Ο Διευθυντής 
ΝΙΚ. ΠΡΙΓΚΗΠΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην 70262/124/24.2.1989 απόφαση, που δημοσιεύθηκε στο 
ΦΕΚ 178/Β'/10.3.1989, με θέμα: Ίδρυση μονίμου καταφυγίου θη¬ 
ραμάτων στην περιοχή «Λίμνη Ντιβάρι - Βάλτος» Δήμου Πύλου και 
Κοινότητας Ρωμανού Ν. Μεσσηνίας (4) και στην παράγραφο «Ιδρύουμε 
μόνιμο καταφύγιο θηραμάτων και απαγορεύουμε για αόριστο χρόνο τη 
Θήρα κάθε θηράματος σε 70.000 στρέμματα», αντί του εσφαλμένου 
«70.000», τίθεται το ορθό «7.000». 

(Από το Υπουργείο Γεωργίας) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμη.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

ν» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















